Jeg kan bare ikke finde noget godt at sige om Tryg længere, og en ting er sikkert, som kunde i Tryg er man alt andet end tryg

I 2013 var der to storme, og jeg fik store skader på en bygning i den første, og på trods af Tryg viste at der stod levende dyr, og de ved indgåelsen af aftalen lovede guld og grønne skove, ja så var skaderne ikke lavet da den efterfølgende storm kom

Efterfølgende bliver skaderne lavet halvt og ukorrekt, ja nogen ting er slet ikke lavet, og andre ting ligner noget der er løgn, forskellige farver på bygningen, lysplader byttet ud med tagplader og hvad ved jeg, og nå ja så tog det også næsten et halvt år

Årsag, ja Tryg ville kun acceptere deres egen tømre, og han var sikkert billig, for god det var han i alle fald ikke, og jeg ved jeg ikke er den eneste i området

Nu har jeg kæmpet i fire år, og vi er ikke kommet et skridt videre, tværtom oplever jeg faktisk en masse mystiske ting, som f.eks. regninger ikke kommer frem, og når jeg rykker for dem, ja så er de gået til deres advokat, og når jeg kontakter dem, ja så har de ikke noget, og sådan kan jeg blive ved

Jeg har lavet lovmæssige korrekte indsigelser, og så har man i følge lovgivningen lov til at holde betalinger tilbage, indtil tingene er udrettet, men den lovgivning synes Tryg heller ikke de skal følge

En assurandør som man havde dengang man blev kunde, og som lovede alverden, ja sådan en har man heller ikke mere, jo hvis du er en stor kunde eller erhvervsdrivende, så må du godt, men som almindelig borger, der har du ikke

Så nu her fire år efter, er vi ikke kommet videre, og jeg kan ikke flytte mine forsikringer, fordi Tryg siger jeg skylder penge på min ejendomsforsikring, de siger ikke noget om at de faktisk ikke har lavet de ting de skulle, samt at jeg har prøvet at RÅBE dem op i flere år

Ja så var der også lige den hesteforsikring de trak for i flere år efter den var opsagt, da det blev opdaget, der bad jeg om at få pengene overført på min fritidsulykkeforsikring, så var den da betalt en del år

Det "glemte" man sørme at gøre, og pengene kom heller ikke retur, og da jeg påpegede det, ja så var undskyldningen at jeg ikke havde meddelt dem hvordan jeg ville have dem udbetalt, og det sjove var så at inden jeg nåede at svare på den mail, så stod pengene på min konto, altså inden jeg havde meddelt hvordan de skulle udbetales 

Jeg har meddelt dem at nu kommer det til forsikringsklagenævnet, og jeg har heldigvis mange mails liggende, som beviser jeg har forsøgt at løse det her, jeg har tigget og bedt om et møde, så der kom styr på tingene, og jeg er gang på gang blevet afvist

Tryg svarede så tilbage i sidste uge, for man skal åbenbart ikke sige man vil gå videre med klagen, så der blev jeg beskyldt for at jeg ikke havde betalt min lovpligtige forsikring, og ja jeg blev gal, for nu stopper det tænkte jeg, og heldigvis havde jeg beviser nok, og da jeg sendte dem på mail, der var personen der sad med sagen ligepludselig ikke til stede resten af dagen, og hver gang jeg ringede, så blev røret smidt på af hans kollegaer, og det tog flere dage før der kom en mail tilbage om jeg sørme havde ret

SVAR TIL TRYG : 

Jo jeg har reageret et utal af gange på jeres henvendelser, men hvergang ender vi samme sted, nemlig med en masse mails frem og tilbage, og uden det møde jeg har bedt om i fire år

I vil kun, og KUN, sende en taksator ud igen, men efter at have talt med jeres taksator, så har han sagt han kan ikke løse alle de problemer der er, og det har jeg også sagt til både jer i kundeservice og i selve afdelingen

Jeg må jo undre mig over at man ikke har en assurandør, og jeg må undre mig over man fra Tryg´s side er så bange for et møde, at man i fire år nægter at holde det

Jeg har strukket mig meget længere end jeg skulle, og nu hvor jeg har sagt jeg går til forsikrings ankenævnet, der oplever jeg en rigtig ubehagelig retrorik fra jer